יעקב קוראל

הרב יעקב קוראל (? - כ"ה בשבט ה'תקע"ח, 1 בפברואר 1818) היה הראשון לציון בירושלים.

ביוגרפיה
מוצא משפחתו היה כנראה מצפת, אליה עלו עוד בתקופת האר"י.

הרב קוראל היה מרבניה החשובים של ירושלים בתקופתו, וידוע שכיהן כראב"ד בשנת 1810.

היה חבר בבית דינו של הראשון לציון הרב יעקב משה עייאש, ובשנת ה'תקע"ז (1817) מונה אחריו לתפקיד זה.

חיבר ספר בשם "זמרת הארץ" שכנראה אבד עוד בהיותו כתב יד.

נפטר בכ"ה בשבט ה'תקע"ח (1818) ונקבר בבית הקברות היהודי בהר הזיתים.

קישורים חיצוניים
 משה דוד גאון, "יהודי המזרח בארץ ישראל", חלק ב', עמ' 628

אנשי היישוב הוותיק ילידי ארץ ישראל
ראשונים לציון
יהודים הקבורים בהר הזיתים: חלקת הספרדים
אבות בתי דין